b'\n_START_ARTICLE_\nOctubre Centre de Cultura Contempor\xc3\xa0nia\n_START_SECTION_\nActualitat\n_START_PARAGRAPH_\nEn l\'actualitat \xc3\xa9s un centre d\'exposicions culturals on diverses associacions relacionades amb la vida cultural del Pa\xc3\xads Valenci\xc3\xa0 i els Pa\xc3\xafsos Catalans hi tenen seus: Acci\xc3\xb3 Cultural del Pa\xc3\xads Valenci\xc3\xa0, la Instituci\xc3\xb3 C\xc3\xadvica i de Pensament Joan Fuster, la Societat Valenciana de Ci\xc3\xa8ncies de la Salut Joan B. Peset, l\'Institut Ignasi Villalonga d\'Economia i Empresa, la Fundaci\xc3\xb3 Ausi\xc3\xa0s March, la Fundaci\xc3\xb3 Josep Renau, l\'Espai Ci\xc3\xa8ncia, i l\'Institut Internacional d\xe2\x80\x99Estudis Borgians. L\'edifici tamb\xc3\xa9 alberga la Llibreria Tres i Quatre._NEWLINE_Un altre aspecte important s\xc3\xb3n les classes d\'idiomes que hi imparteix el Centre Carles Salvador, entre ells les de valenci\xc3\xa0/catal\xc3\xa0. Tamb\xc3\xa9 cal destacar que el setmanari El Temps hi t\xc3\xa9 la seua seu valenciana.\n_START_SECTION_\nOferta cultural\n_START_PARAGRAPH_\nPer\xc3\xb2 a l\'Octubre, l\'oferta de cultura no es limita a les classes d\'idiomes o exposicions - que, per altra banda, tracten de temes poc habituals com ara la Marilyn Monroe i Tintin per\xc3\xb2 tamb\xc3\xa9 sobre els temes m\xc3\xa9s arrelats a la cultura valenciana com Josep Renau o el centenari de l\'Institut d\'Estudis Catalans. S\'hi organitzen un ample ventall d\'activitats sota l\'ombrall de "cultura contempor\xc3\xa0nia", tant a dins com fora de l\'edifici mateix. Els cursos d\'empresa, de teatre i m\xc3\xa9s complementen les confer\xc3\xa8ncies sobre temes de l\'actualitat com el paper de la dona, economia del corredor mediterrani, pol\xc3\xadtica ambiental, etc. S\'hi fan presentacions de llibres i premis (com els Premis Octubre); tamb\xc3\xa9 se\'n pot comprar a la Llibreria 3i4. \xc3\x89s tamb\xc3\xa9 un lloc de trobada entre pol\xc3\xadtics i altres agents socials. Les presentacions de documents sobre els Borja i sobre les fosses de l\'\xc3\xa8poca postguerra (vegeu F\xc3\xb2rum per la Mem\xc3\xb2ria del Pa\xc3\xads Valenci\xc3\xa0) han tingut gran ress\xc3\xb2 medi\xc3\xa0tic. Els cicles de m\xc3\xbasica ofereixen concerts de m\xc3\xbasica pop, folk i experimental. Finalment, els joves tenen una varietat d\'activitats, entre ells sessions de teatre en valenci\xc3\xa0 i visites guiades de la Ciutat Vella.'